Okresná prokuratúra Poprad 
Štefánikova 11, 058 01 Poprad 1

Sp. zn. : 2 Pv 205/11/7706	Poprad, 3.1.2014
EEČ : 2-57-1-2014

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Poprad
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 12.03.2011 v čase okolo 18.50 hod. v predajni Hypermarketu Tesco v Poprade si počas nákupu vložil do vrecka bundy 1 balenie Popradskej kávy Romanca 75 g a do vrecka nohavíc čokoládu Figaro XS - horkú a s týmito prešiel cez pokladničnú zónu bez zaplatenia, čím pre spoločnosť XXXXX, spôsobil škodu vo výške 0,94 €, pričom následne bol tovar vrátený nepoškodený do predajne a uvedeného konania sa dopustil napriek tomu, že dňa 05.10.2010 bol Mestskou políciou v Poprade postihnutý v priestupkovom konaní za krádeže tovaru v predajni Kaufland v Poprade a to blokovou pokutou vo výške 15,- €, vydaním bloku č. XXXXX na pokutu nezaplatenú na mieste

lebo je trestné stíhanie neprípustné podla § 9 odsek 1 písmeno d

Odôvodnenie:
	Uznesením povereného príslušníka OO PZ XXXXX sp. zn. XXXXX zo dňa 12.03.2011 bolo začaté trestné stíhanie a súčasne vznesené obvinenie XXXXX, nar. XXXXX v Spišskom Bystrom, trvale bytom XXXXX, ul. XXXXX, pre prečin krádeže podľa § 212 ods. 2 písm. f/ Trestného zákona, na tom skutkovom základe, ako je uvedené vo výrokovej časti tohto uznesenia. 

	Obvinený vo svojej výpovedi pred povereným príslušníkom PZ dňa 13.03.2011 vyhlásil, že sa skutku, pre ktorý mu bolo vznesené obvinenie dopustil, spáchanie skutku v celom rozsahu priznal a svoje konanie oľutoval. Vyslovil súhlas s podmienečným zastavením trestného stíhania. Vzhľadom k tomu, že tovar bol v nepoškodenom stave vrátený do predajne, poškodená spoločnosť sa s nárokom na náhradu škody k trestnému konaniu nepripojila. Na základe zabezpečených dôkazov, po splnení všetkých podmienok ustanovených v § 216 ods. 1 Trestného poriadku, prokurátor uznesením sp. zn. 2 Pv 205/11-3 zo dňa 08.04.2011, trestné stíhanie obvineného podmienečne zastavil. Zároveň mu podľa  § 216 ods. 2 Trestného poriadku určil skúšobnú dobu v trvaní 12 mesiacov. Uvedené uznesenie nadobudlo právoplatnosť dňa 26.04.2011. 

	Po uplynutí skúšobnej doby boli vyžiadané správy o povesti z Mestského úradu XXXXX, Obvodného úradu XXXXX. Na základe lustrácie z registra trestov bolo zistené, že XXXXX zomrel dňa 30.05.2011. Z toho dôvodu bol vyžiadaný z Matričného úradu Mesta XXXXX jeho úmrtný list. 

    	Podľa ustanovenia § 215 ods. 1 písm. d/ Trestného poriadku prokurátor zastaví trestné stíhanie, ak je neprípustné podľa § 9 Trestného poriadku. V zmysle ustanovenia § 9 ods. l písm. d/ Trestného poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

Poučenie:
Proti tomuto uzneseniu je prípustná stažnost, ktorú možno podat u prokurátora Okresnej prokuratúry XXXXX do troch dní od oznámenia uznesenia. Stažnost má odkladný úcinok. (§ 185 a nasl. Tr. por.)

JUDr. Ján Havrilčák
prokurátor